Øyvind Myhre

Øyvind Kvernvold Myhre (født 1945) er en norsk forfatter av science fiction og fantastisk litteratur. 

I en periode på 1970-tallet var han forfatter og redaktør for det norske science fiction-magasinet Nova. Øyvind Myhre utga også fantazinet Gandalf. Han var en tid tilknyttet miljøet rundt tidsskriftet Ideer om frihet. Flere av bøkene hans drøfter politiskteoretiske spørsmål ut fra et libertariansk perspektiv, som for eksempel romanen Makt fra 1983, der forfatteren forsøker å svare på hvordan statsmakten kunne oppstå. Selv omtaler han seg som en «overbevist og konsekvent libertarianer».Intervju med Øyvind Myhre

Øyvind Myhre er utdannet som sivilingeniør i teknisk fysikk fra Norges tekniske høgskole (NTH) og har arbeidet som systemkonsulent, systemsjef og salgssjef i IBM.80 års omtale i Aftenposten 2. jan. 2025 

Fra 2007 til 2023 var han kommunestyremedlem i Gran kommune på Hadeland for Gran Bygdeliste.

 Bibliografi 
 Aster – roman (1974)
 Snøen på Nix Olympica – noveller (1975)
 Kontrabande – roman (1976)
 De siste tider: en fantasi om frihet – roman (1976)
 Demoner i dagslys: tretten fortellinger – noveller (1977)
 Sabotørene – roman (1978)
 Magiske verdener: fantasilitteraturen fra Gilgamesj til Richard Adams – litteraturhistorie (1979)
 Kongen og gudene – roman (1979)
 En himmel av jern – roman (1980)
 Grønlandsfarerne – roman (1981)
 1989 – roman (1982)
 Makt – roman (1983)
 Datakultur: (en forfatters farvel til skrivemaskinen) – debattbok (1983)
 Følge en drøm – roman (1984) 
 Pålgrims vandring – (1985)
 Møt meg i Moolawatana – noveller (1986)
 Mørke over Dunwich – roman (1991)
 Skyld – roman (1993)
 Stjerner over Tharsis – noveller (1995)
 Vindens datter, Bjørnens bror – roman (1997)
 Elide av Sarande - ei fortelling om verdensaltets beskaffenhet og andre ting (2024)

Artikler
 «Trenger vi en Stat?» , Ideer om Frihet nr 3, 1984.
 [http://www.ideeromfrihet.no/1989-7-myhre.php «Et forsvar for friheten», av Øyvind Myhre] . Ideer om Frihet nr. 1-2, 1989.
 «Hvem skal finansiere min gode smak?», av Øyvind Myhre , Ideer om Frihet'' nr. 3, 1989.
 «Sammenbruddet - en dommedagsprofeti», av Frank Guttormseth (litterær pamflett om sammenbruddet i norsk samfunn og politikk - fra romanen 1989

 Referanser 

Kilder
Presentasjon av Øyvind Myhre i Forfatterkatalogen på Forfattersentrums nettsider

 Eksterne lenker 
 Øyvinds globb om livet, universet og alt annet
 Omtale av Myhre og hans forfatterskap
 Presentasjon/portrett av Myhre

Kategori:Norske science fiction-forfattere
Kategori:Norske forfattere av fantastisk litteratur
Kategori:Personer fra Søndre Land kommune
Kategori:Norske liberalister